महाभारतम्-13-अनुशासनपर्व-072
भीष्मेण युधिष्ठिरम्प्रति पात्रलक्षणादिकथनम्।। 1 ।।

13-72-2	कश्चिद्यज्ञार्थं कश्चित् गुरुदक्षिणार्थं कश्चित्कुटुम्बभरणार्थमिति एवंरूपा क्रिया केषांचित्पात्रत्वे प्रधानं भवति केषांचिदुषांशुव्रतं मौनं पारिव्राज्यमिति। दद्यामः ददाम इत्येव वक्तव्यं नत्वेतेषु कञ्चित्प्रत्याचक्षीतेत्यर्थः।।
13-72-5	दत्तं प्रदेयवस्त्वभिमानिनी देवता न सन्तपेत्। विप्रे वेदविवर्जिते। दीयमानं रुदत्यन्नमिति स्मृतेः। अतः कस्तादृश इति प्रश्नः।।
13-72-6	मुख्यं पात्रं विशेषेण श्रुतवन्तोऽनसूयका इति।।
13-72-10	तथा अक्रोधादिगुणविशिष्टम्।।
13-72-11	अपात्रतावीजमाह अप्रामाण्यमिति। आत्मनः पात्रताया इति शेषः।।
13-72-12	निरर्थिकां श्रुतिविरोधित्वेन मोक्षानुपयोगिनीम्।।
13-72-13	अहेतुवादकः शास्त्रोक्तहेतुवादविरोधात्।।
13-72-14	बोद्धव्यः अस्पृश्यत्वेनेति शेषः।।
13-72-17	धर्मश्चात्महिताय चेति थ.ध.पाठः।।
13-72-18	देवानामृणं यज्ञेन ऋषीणां वेदाधिगमेन पितॄणां प्रजोत्पादनेन विप्राणां दानमानेनाऽतिथीनां सम्यगातिथ्येन चोन्मुच्याऽपाकृत्य कर्माणि कुर्यन्नित्युत्तरेणान्वयः।।

महाभारतम्/अनुशासनपर्व